Mórstáisiún Bhéal Feirste

Stáisiún traenach agus bus i lár chathair Bhéal Feirste, Tuaisceart Éireann is ea Mórstáisiún Bhéal Feirste (nó Mórstáisiún Lárnach Bhéal Feirste  agus fiú Stáisiún Mór Lárnach Bhéal Feirste ar IrishRail.ie).I mBéarla, Belfast Grand Central Station Is é an Mórstaisiún an tsaoráid chomhtháite iompair is mó ar oileán na hÉireann.  Tá an mol iompair suite sa cheantar ‘Cros na bhFíodóirí’i mBéarla, ‘Weavers Cross’ i lár na cathrach (crosbhealach Bhóthar Grosvenor agus Shráid Durham).

clé|mion|slí isteach

clé|mion|i mBéarla amháin, nuair a osclaíodh an stáisiún

 Stair 
Osclaíodh an stáisiún céim ar chéim idir Meán Fómhair - Deireadh Fómhair 2024.  Chosain an mol iompair €403 milliún in iomlán.  Tógadh é in aice leis an sean-stáisiún bus "Europa" agus Stáisiún Mhór-Shráid Victoria.

 Gaeilge 
Ghlac Comhairle Cathrach Bhéal Feirste i mí Aibreáin 2024 le rún ag éileamh comharthaíocht Ghaeilge ag an mhol iompair nua. Mhol an Chomhairle do Translink, a bhí i mbun na forbartha, go gcuirfí comharthaíocht dhátheangach laistigh agus lasmuigh den stáisiún. In ainneoin go raibh Comhairle Cathrach Bhéal Feirste agus lucht feachtais ag éileamh go mbeadh brandáil agus comharthaíocht i nGaeilge le feiceáil sa mhórstáisiún nuair a osclaíodh é, cinneadh cur chuige aonteangach a chur i gcrích agus thaobhaigh Translink le cur chuige aonteangach.

Bhí lucht na teanga i mbun agóide i mBéal Feirste i mí Mheán Fómhair 2024 faoin gcinneadh gur comharthaíocht i mBéarla amháin atá sa Stáisiún.

Ar 24 Márta 2025, d'fhógair an tAire Bonneagair Liz Kimmins (de chuid Shinn Féin) go mbeadh an Ghaeilge le feiceáil  ar na meaisíní ticéad agus ar an chomharthaíocht sa stáisiún.    Ach mhaígh an DUP go raibh dualgas dlíthiúil uirthi cinneadh mar sin a chur faoi bhráid an Fheidhmeannais.De réir rialacha Stormont, ní mór aon chinneadh a mheastar atá suntasach nó conspóideach bheith déanta ag an gcomhaireacht, in áit ag aire amháin. Ach faoin gCead Aire agus faoin Leas-Chéad Aire atá sé cinntí a mheas dá suntas nó dá gconspóid.  Chuir Translink  stop leis an obair ar an gcomharthaíocht de bharr go raibh agóid dlíthiúil ar siúl.   Ar 23 Aibreán, dúirt an gníomhaí dílseach Jamie Bryson go raibh ag tionscnamh athbhreithniú breithiúnach san Ardchúirt in aghaidh na Roinne Infreastruchtúir as ar tháinig an cinneadh an chomharthaíocht a cheadú. Bhí sé ag lorg urghaire cúirte le stop a chur leis an obair sin ag an mol nua iompair sa chathair.

 Féach freisin 

 Stáisiún Mhór-Shráid Victoria

 Tagairtí 

Catagóir:Stáisiúin iarnróid
Catagóir:Béal Feirste
Catagóir:Foirgnimh agus struchtúir i dTuaisceart Éireann
Catagóir:Iarnróid Thuaisceart Éireann